google/wiki40b huggingface dataset:
Miao Fu

Miao Fu (forenklet kinesisk: 缪辅, tradisjonell kinesisk: 繆輔, pinyin: Miào Fǔ, Wade-Giles: Miao Fu) var en kinesisk hoffmaler under Mingdynastiet. Hans fødsels- og dødsår er ikke kjent, men han virket i Xuande-æraen.
Miao Fu ble født i Suzhou.
Han er kjent for malerier av svømmende fisker.
Marie Nordén

I Riksdagen

Nordén kom inn i riksdagen i 2002 som erstatter for Berit Andnor, som var statsråd. Hun er medlem i Sveriges OSSE-delegasjon, og sitter i finanskomiteen. Hun er også vara i næringskomiteen.
Den hellige Teresas ekstase

Den hellige Teresas ekstase er en skulptur utført av barokkunstneren Giovanni Lorenzo Bernini 1647–1652. Skulpturen, som er en av Berninis mest kjente, gjengir en scene fra den spanske helgenen Teresa av Ávilas mystiske skrifter der en engel gjennomborer hennes hjerte med den guddommelige kjærlighetens pil for siden å dra den ut igjen. Med skulpturen ville Bernini, som også virket som teaterdekoratør, gjennom en kombinasjon av ulike kunstarter – skulptur, maleri og arkitektur – skape en romillusjon som på mange måter er karakteristisk for barokken og også utgjør et tilbakevendende tema i hans kunst. Skulpturen er utført i marmor, mens omgivelsene er utført i polykrom marmor, gull, bronse og glass, også freskomaleri har blitt anvendt.
Karmøy gospelfestival

Historie

I 1991 startet festivalen opp som Kor Kræsj i Åkra Kirke. Festivalen fortsatte i kirken fram til 1999 da man besluttet å utvide ved å flytte til den lokale idrettshallen hvor Åkra Idrettslag holder til. I Åkrahallen vokste festivalen til nye høyder og ble Skandinavias største av sitt slag.
Festivalen opplevde stadig vekst fram til 2008 da festivalen ikke ble arrangert da festivalstyret så seg nødt til å ta et pauseår og ingen var villige til å ta opp stafettpinnen.
I 2009 var festivalen tilbake for fullt ved røttene idet man på nytt arrangerte festival i Åkra Kirke. Dette førte til at festivalen ble mindre enn i tidligere år, men gjenskapte til gjengjeld det tette og nære miljøet som grunnla festivalen. Dette var en av hovudgrunnene til at man besluttet å atter arrangere i kirken.
Ur-Nanshe

Ur-Nanshe var en fyrste (ensi) over den sumeriske bystaten Lagasj, og hans navn innleder listen over fyrster tilhørende det såkalte første Lagasj-dynastiet ca. 2600-2350 f.Kr. Tekster fra Ur-Nanshes tid taler blant annet om en grensetvist med nabostaten Umma.
Aphanognathus hiekei

Utseende

En ganske liten (15-18 millimeter), halvblank, brun hjortebille. Oversiden er fint og jevnt punktert. Hannens kjever er moderat forstørrede, med en tykk, firkantet tann på oversiden. Antennene har en tre-leddet vifte. Hodet er uten påfallende kjøler eller knøler, men med en vag, rundet uthuling foran. Pronotum er tett punktert, rundet, innsnevret bak. Dekkvingene er blanke og tett punkterte. Hunnen ligner hannen men kjevene er spinklere.

Levevis

Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær. De fleste av disse artene lever i tropisk regnskog.

Utbredelse

Arten lever på Filippinene.
Chester kraftverk

Chester kraftverk er et varmekraftverk i Chester County i delstaten Pennsylvania i det østre USA. Anlegget har en installert produksjonskapasitet på 56 MW, fordelt på 3 like store turbiner. Operatør er energiselskapet Exelon Power Co. 
Kraftverket stod ferdig utbygd i 1969. Brenselkilden er hovedsakelig fyringsolje.
Lærerforbundet

Lærerforbundet er en tidligere fagforening for lærere, stiftet i 1993.
Organisasjonen kom til ved en sammenslutning av Norsk Undervisningsforbund, Norsk Faglærerlag, Norsk Spesiallærerlag og Norges Handelslærerlag. 1. januar 2002 ble Lærerforbundet slått sammen med Norsk Lærerlag, og formet den nye lærerorganisasjonen Utdanningsforbundet.
Anders Folkestad ledet Lærerforbundet i alle de åtte årene organisasjonen eksisterte, 1993–2001.
Die innere Sicherheit

Handling

Filmen handler om ekteparet Clara og Hans, som antagelig er tidligere medlemmer av Rote Armee Fraktion, og deres datter Jeanne. Familien har i 15 år vært på flukt fra politiet, men datterens begynnende pubertet blir stadig mer en sikkerhetsrisiko.
Den 15-årige Jeanne preges av foreldrenes terroristiske bakgrunn. Familien lever i skjul, og alle fremmede utgjør en fare. Piken har derfor aldri gått på skole eller hatt virkelige venner. På en strand i Portugal blir hun imidlertid kjent med surferen Heinrich fra Tyskland. Kort etter må familien reise tilbake til Tyskland, fordi de har mistet alle pengene sine og reisepassende. I Tyskland møtes Jeanne og Heinrich igjen. Familien trenger desperat penger for å fortsette flukten fra politiet, og etter flere forsøk på å få hjelp av gamle venner, raner Hans og Clara en bank. Under ranet drepet Clara en mann. Den siste natten før deres planlagte flukt til Brasil tilbringer Jeanne med Heinrich, og forteller ham alt. Han varsler politiet, og neste dag blir familiens bil forfulgt av politiet og presset av veien. Jeanne er trolig den eneste overlevende.
Folkeaksjonen mot utbygging av Alta-Kautokeinovassdraget

Folkeaksjonen mot utbygging av Alta-Kautokeinovassdraget var en kampanjeorganisasjon som ble stiftet 12. juli 1978 i Alta. Under Alta-konflikten ble Folkeaksjonen ledende i kampen mot vannkraftutbygging i Altaelva. 
På det meste hadde aksjonen 20 000 medlemmer. Til sammen 10 000 deltok i demonstrasjoner. Etter demonstrasjonene ila politiet bøter, og kraftutbyggingen ble gjennomført. På tross av dette, hadde aksjonen oppnådd å få oppmerksomhet, særlig om samenes rettigheter.

Styrets politiske orientering

Blant styremedlemmene fantes medlemmer av AKP, Høyre og Arbeiderpartiet.
Vindula

Utseende

Store, bredvingede sommerfugler med en kort stjert på bakvingen. Framvingens ytterkant er litt innsvinget. Oversiden er oransje eller brun, gjerne med noen små øyeflekker.
Det er markert forskjell mellom kjønnene, hannene er oransje og hunnene mer brune.

Levevis

Larvene lever på slektene Adenia og Passiflora i pasjonsblomstfamilien.
Disse sommerfuglene holder gjerne til i regnskog.

Utbredelse

Slekten er utbredt fra India i vest til Australia i øst.
Øistein Borge

Reklamebransjen

Borge arbeidet i en årrekke i film- og reklamebransjen, som regissør, tekstforfatter og kreativ leder. Han har mottatt en lang rekke priser for sine arbeider både i Norge og utlandet, blant disse to gulløver fra reklamefilmfestivalen i Cannes.

Forfatterskap

Borge har utgitt en serie på tre romaner om ungdomshelten Nino Glass. I 2016 krimdebuterte Borge med sin første bok om Bogart Bull – «Den syvende demonen». Avisen VGs anmelder mente at «Øistein Borge er en god forfatter, men klarer ikke helt å styre klar av klisjéer og patos.» Anmelderen i Dagens Næringsliv ga boken godkjent-stempel, og oppsummerte sin dom slik: «Norsk krimdebutant løftes av sjarmen men tynges av klisjeene.» Aftenpostens anmelder var svært positiv: «Øistein Borges debutarbeid i godt voksen alder er en gjennomarbeidet, velskrevet og ganske så raffinert historie som blant annet lykkes i å sy sammen ulike tidsplan til en suggestiv helhet.»
Oppfølgeren Det som aldri dør (2017) har også fått stort sett positiv mottakelse av norsk presse, og Borge ble nominert til Mauritz Hansen-prisen i 2017. Begge bøkene er solgt til det store, tyske forlaget Droemer-Knaur. 
Øistein Borge bor (per 2016) på Mallorca, der han jobber som forfatter på fulltid.
Synkronsvømming under samveldelekene 2010

Synkronsvømming under de britiske samveldeleker 2010. Synkronsvømming var en av flere sporter under de nittende samveldelekene som ble arrangert i Delhi i India i perioden 3. til 14. oktober 2010. Det var sjuende gangen som synkronsvømming var med på programmet i Samveldelekene. I lekene i 2010 ble det konkurrert i to øvelser, solo og duet, kun for damer. Canada ble beste nasjon, de vant begge gullmedaljene.
Papyrus 115

Papyrus 115 (¹¹⁵) er det eldste kjente bevarte fragmentet som er blitt funnet fra Bibelens Åpenbaringsbok. Det stammer fra 225-275 etter Kristus og er skrevet på gresk.
Noe særlig interessant med papyrus 115 er (som pilen på bildet peker til) tallet 616 (chi, jota, stigma - ΧΙϚ) som dyrets tall, og ikke 666 (chi, xi, stigma - ΧΞϚ) som det populært kjennes som. Av dette er det oppstått en diskusjon om dyrets tall er feiloversatt, ettersom hebraisk for 666 ligner 616 på latin.
Grenfell og Hunt oppdaget papyrusen i Oxyrhynchus i Egypt.
Tatt av vinden

Utgivelse

Kjærlighetsromanen, som utspiller seg i Georgia før og under Den amerikanske borgerkrigen, ble oversatt til en rekke språk og ga forfatteren flere priser, blant annet Pulitzerprisen. Den ble også en stor suksess da den ble lansert i Norge i 1937.
Tasjtykkulturen

Tasjtykkulturen var en kultur som blomstret fra 300-tallet f.Kr. til det første århundre f.Kr. i Minusinsksenkningen i Jenisej-dalen, i den østlige delen av det nåværende Kemerovo oblast i Krasnojarsk. Tidsmessig overlapper kulturen Jenisej kirgisernes bosetning i området fra 200-tallet f.Kr. til 800-tallet. Den var etterfølgeren til Tagarkulturen.

Utforskning og levninger

Tasjtykk-bosetninger og bygdeborger har blitt avdekket over hele Jenisej-regionen, spesielt i Sajanfjellenes canyon-område langs Jenisej, men også langs Minusa-elven og i skogs-steppene i nærheten av dagens Atsjinsk og Mariinsk. Deres mest imponerende monumenter var enorme gravhaug-strukturer med krypter, steinvegger og tømmertak. I Tasjtykk-kulturen forekom det både rituelle begravelser og kremering, med oppføring av steler til minne om de avdøde. I gravene er det funnet store mengder med leir-skåler og ornamenter av metall.
Under sin utgraving av gravstedet Oglahty sør for Minusinsk, oppdaget arkeologen Leonid Kyzlasov flere mumier med rikt dekorerte dødsmasker laget av gips. Det ble også oppdaget intakte pels-hatter, silkeklær og fottøy, som nå er oppbevart i Eremitasjen i St. Petersburg.
Enkelte graver inneholdt lærmodeller av menneskekropper med hodene inntullet i lyst malt tøy. Inne i modellene var det små lær-sekker som trolig symboliserte magen, og som inneholdt brente menneskebein. Nedskalerte kopier av sverd, buer og pilkogger ble funnet i nærheten.
Gjenstandene som er funnet fra denne kulturen omfatter våpen, seler, belter, dekorativ kunst, arbeidsverktøy og keramikk.
I tillegg er det avdekket tallrike petroglyffer etter Tasjtykkulturen.
Etter dødsmaskene å dømme, var Tasjtyk-stammene europide, muligens en blanding mellom tyrkere, iranske folk og Tocharere. Dødsmaskene av gips tilhører Jenisej-kirgisernes tidsepoke.
Eulaceura osteria

Utseende

En middelsstor, litt slank (spinkel til Apaturinae å være), brunlig sommerfugl med antydning til sigdformede forvinger. Hannen er brun med et bredt (tilsmalnende framover), hvitt tverrbånd som går over hele bakvingen og forvingens bakre halvdel. Hunnen er kanelbrun med et mer uregelmessig hvitt tverrbånd – på bakvingen har dette neglformede mørkbrune flekker og minner nærmest om en fjærkledning. En pågallende, liten svart flekk nær forvingens bakhjørne.

Utbredelse

Slekten lever i Sørøst-Asia der den er utbredt fra India til Borneo.
Turkvizyon-2015 Astana–İstanbul

Bakgrunn

Blant 80 søkere ble 19 artister tatt ut til å delta i en direktesendt finale 6. november i Palasset for fred og forsoning i Kasakhstans hovedstad Astana.  Gruppa Indigo deltok ikke i konkurransen, noe som førte til at det endelige antallet deltakere ble 18.
Finalen ble avgjort ved en kombinasjon av SMS-stemmer og en jury på seks personer: Komponistene Arman Dujsenov og Renat Gajsin, poeten Kalkaman Sarin, produsent i Khabar Rinat Dumanuly, leder i Astanas kulturdepartement Bolat Mozjagulov og vinneren av Tyrkvisjonens sangkonkurranse 2014 Zjanar Duğalova. 
Hvert jurymedlem kunne gi hver deltakermelodi mellom ett og ti poeng. Jurypoengene ble omregnet til et prosenttall, som tok utgangspunkt i at det samlede antallet utgitte poeng gitt fra alle jurymedlemmene til alle melodiene tilsvarte hundre prosent. Kombinasjonen av dette tallet og det antallet prosent av SMS-stemmene en deltaker mottok utgjorde den endelige poengsummen for hvert bidrag. 
Konkurransen ble vunnet av guttegruppa Orda som fremførte popsangen «Olaj emes». Orda kom på andreplass i den internasjonale finalen i Istanbul.
Jorid Hovden

Utdannelse og yrkesliv

Hovden ble cand.scient. i idrett ved Norges idrettshøgskole i 1980, og dr.polit. i sosiologi ved Universitetet i Tromsø i 2001 med avhandlingen Makt, motstand og ambivalens : betydningar av kjønn i idretten. Denne er senere utgitt digitalt, som Open access-dokument.
I perioden 1983–2001 var hun amanuensis ved Høgskolen i Finnmark, Institutt for pedagogiske og humanistiske fag. I løpet av denne tiden hadde hun et års forskningsopphold ved University of Oregon, USA.
Fra 2001 til 2007 var hun førsteamanuensis ved Høgskolen i Finnmark. 
I 2007 ble hun ansatt som professor i sosiologi ved NTNU. Fra 2014 er hun også professor II ved Universitetet i Tromsø – Norges arktiske universitet, Idrettshøgskolen. Hun underviser i idrettssosiologi, -historie og kvalitative metoder.

Verv (utvalg)

Hovden har hatt flere verv og oppgaver innen både idrett og forskning. Hun har blant annet sittet i styret i Norges Volleyballforbund (NVBF), og ledet NVBFs 1. kvinnekomité (opprettet i 1984). Hun var også en tid medlem i «extended board» i the International Sociology of Sport Association (ISSA). 
Hun var første leder av Forening for kjønnsforskning i Norge fra den ble stiftet i 2002, og nestleder i perioden 2004–2005. Hun var leder for forskningsgruppen om «Women and Development in Rural Regions» i 20 år. Hun har også ledet regionale, nasjonale og internasjonale forskningsprosjekter.
Funny Boys

Funny Boys (etabert  1932 i Oslo, nedlagt 1939) var et norsk jazzorkester, kjent som et av datidens mest populære.
Det besto av en kvartett som spilte på Skansen og Røde Mølle. Bandet bestod den til 1939 og spilte på Skansen, Merkur, Dronningen og Kaba. Funny Boys ble ledet av Willie Vieth fra 1934 til 1940.
Foruten å gi ut Tiger rag/Cocktail (Odeon, 1938) turnerte de også Sveits, Østerrike og Ungarn.  I februar 1938 akkompagnerte de verdenskvartetten Mills Brothers i Universitetets Aula.
Deres musikk er å finne på Jazz in Norway, 1920-1940 (Norsk jazzarkiv, 2001).
Juvikfolket

Juvikfolke (eller Juvikfolket) er en romanserie i seks bind av Olav Duun, utgitt 1918-1923. 
Serien omfatter de seks bøkene: Juvikingar (1918), I blinda (1919), Storbrylloppe (1920), I eventyre (1921), I ungdommen (1922) og I stormen (1923). Romanene skildrer livet til seks-sju generasjonar juvikinger på 1800-tallet og inn på 1900-tallet, og er stedfestet til Duuns hjemtrakter på Jøa. Odin er hovedperson i verkets tre siste bind. 
Verket er dramatisert av Otto Homlung og oppført på Det norske teatret i 2004. Paul Ottar Haga bearbeidet Holmungs dramtisering i en oppsetning på Nord-Trøndelag Teater i 2015; Haga hadde selv regien.
Deconstruction

Deconstruction er et musikkalbum med Cloroform, utgitt i 1998. Dette er bandets debutalbum.
Magyar Demokrata Fórum

Magyar Demokrata Fórum (på norsk: «Ungarns demokratiske forum», MDF) er et nykonservativt og kristeligdemokratisk ungarsk parti, ledet av Ibolya Dávid.
Partiet vant det første post-kommunistiske valget i 1990 og partiets leder, József Antall, ble statsminister. Under Antalls ledelse utviklet MDF seg i retning mot en tradisjonell konservatisme, bygd på religion og nasjon. Denne typen konservatisme innebar også et forsøk på å finne en egen ungarsk løsning på den økonomiske overgangen. Regjeringen holdt seg unna den typen sjokkterapi som mange i Vesten anbefalte og som Polen valgte. Etter parlamentsvalget i 1998 kom partiet tilbake i regjering, nå i allianse med det større Fidesz. Etter at partiet igjen forlot regjeringskontorene, har det beveget seg i en mer nykonservativ retning, noe som har ført til en del splittelser i partiet.
Ved Parlamentsvalget i Ungarn 2010 falt partiet ut av nasjonalforsamlingen.
Bernt Evensen

Personlige rekorder

43,2 – 1.31,9 – 2.20,6 – 5.01,0 – 8.36,7 – 17.30,2
Naustet

Handling

Knut'n, som drar på ferie til hjembygda sammen med kona Ingrid og døtrene, møter igjen barndomskameraten Atle etter mer enn ti år. Atle er blant de som aldri har blitt til noe. Han har ikke fått seg kvinnfolk og bor fremdeles hjemme hos moren. Atle og Knut'n pleide å være mye sammen i naustet som guttunger og minnene vender tilbake. Gamle konflikter og ny sjalusi kommer opp til overflaten, fordi Atle er mye sammen med Knut'n og kona hans.
Saltvik (Småland)

Saltvik er et tettsted i Oskarshamn kommune i Kalmar län i Sverige. I 2010 hadde tettstedet 352 innbyggere.
Lardal

Geografi og natur

Den brede Numedalslågen, lokalt bare kalt Lågen, renner gjennom Lardal fra nord til sør, og Lardal utgjør øvre del av Lågendalen. Lågen byr på et rikt laksefiske. Elva renner ut ved Larvik. Høyeste punkt i kommunen er Vindfjell ved grensa til Telemark. Det ligger på 622 moh. Fylkesveiene 32 og 40 går gjennom kommunen.
Lardal inngår som en del av Gea Norvegica Geopark, et område med geologisk mangfold som er enestående i europeisk målestokk.

Utdanning

Lardal har én barneskole og én ungdomsskole. Både Lardal barneskole og Lardal ungdomsskole ligger i Svarstad sentrum. Det er ingen videregående skole i Lardal.

Idrett

Alpinanlegget Svarstad skisenter har sju traseer og er åpent i vintersesongen. Idrettsforeningen Svarstad IL vant konkurransen «Klubben i mitt hjerte» i november 2006.
Pinåsløpet blir arrangert i kommunen.

Tusenårssted

Lardals tusenårssted er Kjærrabrua i Kjærra Fossepark. Trebrua er ei fotgjengerbru som er bygget over Lågen, i den hensikt å utvikle et unikt vassdragsmiljø for allmennheten. 
Prosjektet ble påbegynt høsten 2000 og brua ble åpnet 5. juli 2001.

Severdigheter

I 2004 satset kommunen stort på å bygge opp Gråtasstunet, en familiepark basert på barnefilmfiguren Den lille traktoren Gråtass og vennene hans. Gråtasstunet viste publikum bondegårdstradisjoner og husdyr, samt et sommerteater hovedsakelig beregnet på barn. Gråtasstunet gikk konkurs allerede etter sommersesongen i 2006. Lardals eget vikingskip, Arjun Sniglar, kan oppleves ved Else Dulpen og sommeren 2011 i Stavern.

Nordgardsetra

Nordgardsetra 4H-seter er Vestfolds eneste seter i drift. Den er et levende kulturminne. Setra er både ei besøksseter, som er åpen for alle, og ei kursseter for 4H-medlemmer. Nordgardsetra ligger cirka to kilometer fra Vindfjelltunet. Egentlig har åtte gårder hatt seter der. Setra er drøyt 110 år gammel i 2008.
Seterdriften opphørte i 1961, men gjenstartet i1990. I 2007 hadde setra om lag 8 000 besøkende, og cirka åtti ungdommer medvirket på en ukes kurs i seterstell. Den er innehaver av Olavsrosa, som er norsk kulturarvs høyeste utmerkelse for kulturbevaring.
Daglig leder er Marit Steinsholt Kristiansen.

Lågendalspakkeriet

Lågendalspakkeriet er landets nest største potetpakkeri, og er lokalisert på Berganmoen i Lardal.

Skjerfheimkollektivet

Skjerfheimkollektivet ligger ved Damtjernveien på Skjerven i Lardal kommune. Damtjernveien går over til Re kommune og på samme strekning finner man Vivestadkollektivet.
Hawker Siddeley

Historie

Hawker Siddeley Aircraft ble dannet i 1934 som et resultat av at et oppkjøp Hawker Aircraft gjorde av selskapene til J. D. Siddeley: bil- og motorprodusenten Armstrong Siddeley og flyprodusenten Armstrong Whitworth Aircraft. Siden kom det ytterligere mange flere oppkjøp og sammenslåinger av også andre selskaper, noe som førte til at Hawker Siddeley var et av bare to slike store britiske selskaper på 1960-tallet. I 1977 ble Hawker Siddeley en av de grunnleggende delene av det nylige nasjonaliserte British Aerospace (BAe). Hawker Siddeley opererte også innen andre industrielle markeder som lokomotiv-bygging (gjennom sitt eierskap i Brush Traction) og dieselmotorer (gjennom sitt eierskap i Lister Petter).
Nattradioen

Nattradioen er et norsk radioprogram som har gått på NRK Radio siden 1984. Hovedinnholdet i programmet er spilling av musikk. Det går på P1, sendes hver dag ved midnatt og varer i to timer. Programmet gjennomgikk betydelige endringer i 2015. Før det gikk det direkte og var lagt opp slik at lytterne kunne sende inn en hilsen til andre lyttere eller venner og kjente. Sammen med hilsenen kunne de også ønske seg en sang som spilles i programmet. Det ble også arrangert konkurranser der lytterne kunne delta. Fra 5. mai 2015 endret det navn fra Nattønsket til Nattradioen. Programmet sluttet også å gå direkte slik at ordningen med at lytterne kunne ringe inn falt bort.Programmet gikk også i opptak i en periode på starten av 2000-tallet. 
Programmet ble opprinnelig sendt fra Oslo. I 1996 overtok NRK Sør-Trøndelag på Tyholt ansvaret for sendingen.
Tåkelegging

Tåkelegging og røyklegging er militære kamuflasjeteknikker for å lage kunstig tåke eller tett røyk som skal skjule egne aktiviteter og installasjoner for fienden.

Tåkelegging i kommunikasjon

Ordet «tåkelegging» brukes også i overført betydning om kommunikasjon som forvirrer og avleder. Da bruker avsenderen språk for å dekke over, skjule eller pynte på innholdet. Å tåkelegge et budskap eller en diskusjon er vanligvis en bevisst strategi. «Tåketale» kan også skyldes dårlig evne til å uttrykke seg klart og bruke forståelige ord og entydige begreper.
Forsvarsadvokatene

Handling

Den nyutdannede juristen Kenneth Preston slår seg sammen med sin far, den anerkjente forsvarsadvokaten Lawrence Preston. Sammen havner forsvarsduoen opp i en rekke saker som var «delikate» i 1960-årenes USA, blant annet abort, eutanasi og filmsensur.

Om serien

Forsvarsadokatene ble i 1963 tildelt en Golden Globe for beste dramaserie på TV. Den ble i perioden 1962-64 tildelt tre Emmy-priser i samme kategori, og endte i årenes løp opp med totalt 13 Emmy-priser – blant annet to til hovedrolleinnehaver E.G. Marshall og to til seriens skaper, Reginald Rose.

Gjesteopptredener

Kjente skuespillere som hadde gjesteopptredener i serien.
Edward Asner, Martin Balsam, Ed Begley, Tom Bosley, Richard Bright, James Coburn, Robert Duvall, Peter Fonda, Gene Hackman, Larry Hagman, Dustin Hoffman, Dennis Hopper, James Earl Jones, Jack Klugman, Martin Landau, Cloris Leachman, Robert Loggia, Julie Newmar, Leslie Nielsen, Donald Pleasence, Robert Redford, Martin Sheen, Jon Voight, Gene Wilder,
En amerikansk varulv i London

Handling

To amerikanske studenter, David Kessler og Jack Goodman, er på ferie i England. På en slette i Yorkshire blir de angrepet av et stort dyr som dreper Jack og skader David. David blir sendt bevisstløs til et sykehus i London, og når han våkner husker han ingenting. Men han ligger der, blir han oppsøkt av den døde Jack, som forteller at de ble angrepet av en varulv og at David kommer til å bli forvandlet til en ved neste fullmåne og at han dermed må begå selvmord før dette skjer. 
Når David blir skrevet ut, flytter han inn hos sykepleieren Alex Price, som han har fått et godt øye til under oppholdet. Han er i leiligheten hennes når fullmånen stiger og han blir en varulv. Han ender på et slaktetokt rundt i London, før han våkner naken i London Zoo uten å huske noe. Natten etter vender Jack tilbake sammen med Davids døde ofre for å be han begå selvmord en gang til
Men David vil fortsatt ikke dø, og en måned senere blir det en ny drapsrunde. Men han blir trengt opp i et hjørne av politiet, der også Alex kommer for å fortelle han at hun elsker han. Når David så går mot Alex, blir han skutt og når han dør blir han gradevis til et menneske igjen.
Touroultia

Utseende

Middelsstore, avlange, brunlige trebukker. Antennene er tynne og betydelig lengre enn kroppen. Pronotum er rektangulært, noe bredere enn langt. Dekkvingene er nesten jevnbrede, med et tverrbånd av gulaktige skjell litt bak midten. Beina er kraftige, middels lange.

Utbredelse

Slekten er kjent fra Fransk Guyana, Brasil og Ecuador.
Theopea

Utseende

Middelsstore, avlange, metallisk fargede bladbiller. De tynne antennene er gjerne hvite i spissen.

Levevis

Både larvene og de voksne (imago) er planteetere, ofte på busker og trær. Noen av artene kan opptre i store mengder og snauspise vertsplantene i enkelte år. De voksne billene flyr godt og kan forflytte seg over betydelige avstander. Disse billene finnes gjerne på blomster.

Utbredelse

Slekten forekommer i Asia, fra det nordlige India i vest til Java i øst.
UTC−10.00

UTC−10.00 er et belte av tidssoner som ligger ti timer etter standardtiden UTC. I 2012 omfattet UTC−10.00 følgende områder: